title: El TC desautoritza Marchena i anul·la la sentència contra el raper César Strawberry
context: El Tribunal Constitucional espanyol (TC) ha anul·lat la condemna del Tribunal Suprem espanyol contra el raper César Strawberry perquè va vulnerar-se la seva llibertat d'expressió. La decisió del TC és una desautorització directa al ponent de la sentència del Suprem contra Strawberry, el jutge Manuel Marchena. Marchena va condemnar-lo a un any de presó per un delicte d'enaltiment del terrorisme i humiliació de les víctimes per uns piulets a Twitter. El TC creu que Marchena no va 'ponderar suficientment' els drets fonamentals del cantant i dóna la raó al recurs d'empara que va presentar Strawberry contra la condemna del Suprem. Tanmateix, el TC diu que el judici del Suprem va tenir totes les garanties, cosa que el raper denunciava que no era així. El Suprem va decidir de condemnar-lo després que l'Audiència espanyola l'hagués absolt.
question: Qui havia condemnat a César Strawberry?
answers.text: Tribunal Suprem espanyol